I månedsvis kritiserede meningsdannere og politiske modstandere Mette Frederiksen for manglende politiske ambitioner og forslag, men mandag stillede S-formanden sig et godt stykke ud på planken.

Det blev til en længe ventet offensiv på udlændingeområdet. De færreste er uenige i diagnosen: Efter flygtningekrisen i 2015 er asylsystemet brudt mere eller mindre sammen i EU, og der er brug for en gentænke hele molevitten.

Det har man så gjort i Socialdemokratiet, og langt hen ad vejen har man adopteret S-strateg Henrik Sass Larsens hjertebarn. Danmark skal stoppe for asyl ved den dansk grænse og sende flygtninge til modtagercentre i Nordafrikanske lande. Hvad der i 2014 blev omtalt som komplet »inhumant« i S-kredse, er nu en »nødvendig« beslutning. Henrik Sass Larsen har været fortaler for forslaget siden 2016, og støjen i baglandet er ikke til at få øje på endnu.